 Ereyadaani waxay ahaayeen erayada hooyada Soomaaliyeed ee aadka u dhibanayd sheekaduna ay nagu dhex martay intii aan baabuurka wada sugaynay iyo intii aannu sii saarnayn, mana yara run ahaantii dhibaatada iyo silica soo gaaray dadka Soomaaliyeed ee aafadu haleeshay gaar ahaan kuwooda ugu taagta daran, waxaanna hadalka hooyadan dhibban ka soo qaatay, oo iyaduba ay ka dhawaajisay, Annagana darxumo iyagana dalxiis, hadalkan ayaa waxa uu si toos ah ugu socdaa siyaasiyiinta Soomaaliyeed ee waqtigan nasiibka u helay inay hoggaankooda qabtaan shacab aad u dhibaataysan, darxumaysan oo aad u daalan, diifaysan oo dalambaabi ah. 